### | | | | --- | --- | | | | | --- | | **Byråd** 24. juni 2020 Sagsnr. 710-2019-20711 Dok.nr. 710-2020-178868 Niels Vestergaard | | 121.                Anlægsbevilling til "Strukturplan for [adresse]" - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til igangsætning af
en strukturplan for [adresse] samt frigivelse af 300.000 kr. til
udarbejdelse af strukturplanen.

Byrådet har i Budget 2020-23 afsat et beløb til udarbejdelse
af en række planer i kommunen, herunder en strukturplan for [adresse].

Strukturplanen for [adresse] tager udgangspunkt i den
strukturplan for et samlet byudviklingsområde, som strækker sig fra Hadsten i
nord til Hinnerup i syd, som Favrskov Kommune udarbejdede i forbindelse med
Kommuneplan 2009 (bilag).

Formålet med strukturplanen er at konkretisere
byggemulighederne i området, herunder fastlægge den overordnede struktur for
veje-, stier- og grønne områder. Det er endvidere formålet med planen, at der
fastlægges principper for områdets regn- og spildevandshåndtering gennem
anvendelse af LAR-løsninger, samt principper for naturmæssige og rekreative
sammenhænge mellem de eksisterende byområder og nye grønne områder i den nye
bydel. I denne forbindelse undersøges skovrejsning, som et af virkemidlerne til
at skabe nye rekreative kvaliteter i området.

**VURDERING**

En del af strukturplanens område er rammelagt i Kommuneplan
2017-29 med to boligrammer; 2.BO.13 og 2.BO.14 samt som en del af det 30-årige
perspektivområde.

Strukturplanen udvikles i overensstemmelse med Byrådets
målsætning i ”Vækst i [adresse], Rebecca Ravn og bæredygtighedsstrategi 2030+” om
bl.a., at:

·
skabe et nyt stort og sammenhængende boligområde og indarbejde
nye og alternative særkender.

·
skabe et mere varieret udbud af boliger, herunder flere mindre
boliger (etage, tæt-lav, tæt-åben) samt flere lejeboliger og almene boliger.

·
skabe mulighed for yderligere skovrejsning, hvor skovrejsningen
indgår som en aktiv del af boligområdernes indretning og funktionalitet.

·
udlægge arealer med mulighed for opførelse af et plejecenter og
dagtilbud for børn.

Teknik og Miljø vurderer, at der i det forberedende arbejde
med strukturplanen vil ske ændringer i afgrænsningen af de udlagte rammeområder
som følge af ny konkret viden om landskab, jordbundsforhold, grundvandsforhold
mv.

I forbindelse med afklaring af den fremtidige kollektive
trafikløsning i området skal der fastlægges et tracé for den kollektive
trafikløsning mellem Hadsten og Hinnerup, og i den forbindelse fastlægges et
tracé for Rylevejs forlængelse.

Teknik og Miljø vurderer, at det i konsekvens af den
igangsatte VVM-undersøgelse for letbanens etape mellem [adresse] og Hinnerup vil
skulle indgå overvejelser om to alternative kollektive trafikløsninger gennem
strukturplanområdet. Dels udlæg af et trace for en letbane-løsning gennem
området, og dels en løsning der udlægger et trace til en busbane til en
trængselsfri bus, der kombineres med et stiforløb. Afklaringen af den
kollektive trafikløsning synkroniseres løbende med letbaneprojektet og den
kommende Kommuneplan 2021-32.

Strukturplanen skal bl.a. indeholde en beskrivelse og
disponering af de grønne områder, byggemuligheder, bygningstypologier,
infrastruktur, principper for håndtering af regn- og spildevand gennem
anvendelse af LAR-løsninger, skovrejsning som led i byudviklingen og skabelsen
af naturmæssige og rekreative sammenhænge i området som helhed.

[adresse] vil få status som et kommuneplantillæg til
Kommuneplan 2021-32, hvorigennem der vil kunne tages stilling til etapedeling
og rækkefølgebestemmelser for udbygningen af området.

**ØKONOMI**

Der søges frigivet 300.000 kr. til udarbejdelse af en
strukturplan for [adresse].

Byrådet har i Budget 2020-23, anlægsforslag nr. A-802
"Særlige planlægningstiltag i hoved- og centerbyerne" afsat 500.000
kr. i 2020 og 500.000 kr. i 2021 til udarbejdelse af strukturplaner for
henholdsvis [adresse], [adresse] og [adresse] samt færdiggørelse
af helhedsplanen for [adresse] og udarbejdelse af en visionsplan for Carl Mathiesen.

De afsatte beløb skal finansiere udgifter til udarbejdelse
af strukturplanen, herunder skitsering, tekniske undersøgelser og udgifter
forbundet med trykning af publikationer og lignende.

**INDDRAGELSE**

Strukturplanforslaget udarbejdes i samarbejde med en
investor, som ønsker at udbygge området. Øvrige ejere af ejendomme, som berøres
af strukturplanen, vil også blive involveret i arbejdet.

Der vil senere i processen ske inddragelse af beboere og
interessenter i området i forbindelse med den offentlige fremlæggelse af
strukturplanforslaget.

**INDSTILLING**

Direktøren for Teknik og Miljø indstiller til Byrådet:

1.    At igangsætning af
strukturplan for [adresse] godkendes.

2.    At der gives 300.000 kr. til udarbejdelse af en strukturplan
for [adresse] af det afsatte rådighedsbeløb i 2020 til ”Særlige
planlægningstiltag i hoved- og centerbyerne”.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Projektbeskrivelse med tids- og aktivitsplan for "Strukturplan for [adresse]" | 710-2020-118196 |
| Uddrag fra Kommuneplan 2009 Byer, udvikling og omdannelse - byudviklingsområdet mellem Hadsten og Hinnerup | 710-2020-137454 |